**Julian Glover** (født 1935) er en engelsk skuespiller som har vært aktiv både på scene, film og TV. Han er kjent fra filmer som *Kun for dine øyne* og *Indiana Jones og det siste korstog* og fra tv-serien *Game of Thrones*.

Glover har medvirket i over 60 filmer og over 120 tv-produksjoner i løpet av karrieren. Han har også spilt i en rekke sceneoppsetninger.

Han ble født Julian Wyatt Glover i Hampstead, London som sønn av BBC-journalist Honor Wyatt og radioprodusent Gordon Glover. Foreldrene ble skilt i 1940-årene. Han er halvbror til musikeren Robert Wyatt.

Glover gikk ut av Royal Academy of Dramatic Art i 1954 og ble medlem av Royal Shakespeare Company i 1957.

Han scenedebuterte i midten av 1950-årene og har gjennom årene hatt flere større roller, deriblant Antony i *Antony and Cleopatra*, Mr. Manningham i *Gaslight*, Warwick i *Henrik VI*, Claudius i *Hamlet* og tittelrollen i *Henrik IV*.

Han tv-debuterte i 1959 i tv-filmen *A Midsummer Night's Dream* og har siden hatt faste roller i serier som *An Age of Kings* (1960), *Spy Trap* (1972), *By the Sword Divided* (1983), *Wish Me Luck* (1988–1989) og *Game of Thrones* (2011–2016). Han har også medvirket i miniserier som blant annet *QB VII* (1974), *Dombey & Son* (1983), *Jenseits der Morgenröte* (1985), *Adam Dalgliesh: Det viktige vitnet* (1985), *The Impressionists* (2006) og *Spies of Warsaw* (2013). Han har også spilt i over 20 tv-filmer, deriblant *Invasion* (1980), *Ivanhoe* (1982), *Treasure Island* (1990) og *The Infiltrator* (1995). Han har i tillegg hatt gjesteopptredener i en rekke serier, deriblant *Spycatcher* (1961), *No Hiding Place* (1962), *ITV Television Playhouse* (3 episoder, 1960–1963), *Z-Cars* (2 episoder, 1962 og 1964), *ITV Play of the Week* (2 episoder, 1964–1966), *Helgenen* (2 episoder, 1964 og 1968), *The Avengers* (4 episoder, 1965–1969), *Paul Temple* (1970), *New Scotland Yard* (1973), *Play of the Month* (1974), *The Sweeney* (1975), *Churchill’s People* (1975), *Space: 1999* (1975), *Blake’s 7* (1978), *Doctor Who* (8 episoder, 1965–1979), *Crown Court* (2 episoder, 1983–1984), *Magnum* (1985), *Remington Steele* (2 episoder, 1985), *Bergerac* (1990), *Rumpole of the Bailey* (1992), *Livet med Larkins* (2 episoder, 1993), *The Chief* (7 episoder, 1995), *Mord og mysterier* (1997), *Kalde spor* (2 episoder, 2004), *Tause vitner* (4 episoder, 2007 og 2011), *Casualty* (2 episoder, 1989 og 2011), *Merlin* (2012), *Holby City* (3 episoder, 2000 og 2014), *The Crown* (2019) og *Inside No. 9* (2021).

Glover filmdebuterte i den britiske komedien *Tom Jones* (1963) og har siden hatt større roller i filmer som *I Was Happy Here* (1966), *Skrekkens teater* (1967), *Five million years to Earth* (1967), *Star Wars Episode V: Imperiet slår tilbake* (1980), *Kun for dine øyne* (1981), *Den fjerde protokoll* (1987), *Indiana Jones og det siste korstog* (1989), *Vatel* (2000) og *Nemesis* (2021).

I 1993 ble han tildelt Laurence Olivier Award for tittelrollen i Shakespeares *Henry IV.* I 2013 ble han utnevnt til Order of the British Empire.

Julian Glover ble gift for andre gang i 1966 med skuespiller Isla Blair. De har ett barn, skuespilleren Jamie Glover. Han var gift med skuespiller Eileen Atkins fra 1957 og frem til ekteskapet ble oppløst i 1966.

Referanser
----------

1. ↑   Gemeinsame Normdatei, besøkt 30. april 2014[Hentet fra Wikidata]
2. ↑   Discogs, Discogs artist-ID 1143354, besøkt 9. oktober 2017[Hentet fra Wikidata]
3. ↑   filmportal.de, Filmportal-ID 5868bc2b4209426084a59c35d2382c61, besøkt 9. oktober 2017[Hentet fra Wikidata]
4. ↑   Internet Speculative Fiction Database, ISFDB forfatter-ID 121433, besøkt 9. oktober 2017[Hentet fra Wikidata]
5. ↑   RADA Student & graduate profiles, www.rada.ac.uk[Hentet fra Wikidata]
6. 1 2   www.tvguide.com, besøkt 18. november 2019[Hentet fra Wikidata]
7. ↑  «Julian Glover». *IMDb*. Besøkt 16. august 2022.
8. 1 2  «Julian Glover Biography (1935-)». *www.filmreference.com*. Besøkt 17. august 2022.
9. 1 2  Robertson, Peter (10. mai 2013). «My haven: Julian Glover, 78, in the conservatory of the home he shares with actress wife Isla Blair in south London». *Mail Online*. Besøkt 17. august 2022.
10. ↑  «‘My neighbour said: Do you want to be in The Empire Strikes Back?’ – Julian Glover on his amazing breaks». *the Guardian* **(engelsk)**. 19. juli 2022. Besøkt 16. august 2022.
11. ↑  RSK (9. april 2022). «Julian Glover Net Worth, Age, Family, Wife, Biography, and More». *GMDA* **(engelsk)**. Besøkt 17. august 2022.
12. ↑  «Julian Glover utnevnt til CBE – KM». Besøkt 17. august 2022.
13. ↑  «Actors Julian Glover and Isla Blair on their 48-year relationship». *the Guardian* **(engelsk)**. 12. oktober 2014. Besøkt 17. august 2022.
14. ↑  «Eileen Atkins: ‘There are plenty of parts if you’re willing to make yourself look lousy’». *the Guardian* **(engelsk)**. 26. september 2021. Besøkt 19. oktober 2022.

Eksterne lenker
---------------

* (en) Julian Glover på Internet Movie Database Rediger på Wikidata

* (sv) Julian Glover i Svensk Filmdatabas Rediger på Wikidata

* (da) Julian Glover på Filmdatabasen Rediger på Wikidata

* (da) Julian Glover på Scope Rediger på Wikidata

* (fr) Julian Glover på Allociné Rediger på Wikidata

* (en) Julian Glover på AllMovie Rediger på Wikidata

* (en) Julian Glover hos Turner Classic Movies Rediger på Wikidata

* (en) Julian Glover hos Rotten Tomatoes Rediger på Wikidata

* (en) Julian Glover hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Deutsche Biographie **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE **·** MusicBrainz **·** Discogs
 |